Počet ľudí, ktorí v dôsledku infekcie zomierajú alebo končia v nemocnici, preukázateľne stúpa s vekom. Prognózu infikovaných významne zhoršujú sprievodné zdravotné problémy a oslabený imunitný systém, ktoré sú typické práve u starších ľudí.
Súvisiaci článok
Súvisiaci článok Obezita komplikuje ochorenie Covid-19 Čítajte
Do najzraniteľnejšej skupiny ľudí patria seniori nad 65 rokov a osoby s ďalšími zdravotnými komplikáciami.
Ide o chronicky chorých pacientov, ľudí so srdcovo-cievnymi ochoreniami, cukrovkou, chronickým ochorením pľúc, vysokým krvným tlakom, rakovinou a obezitou.
Ani strach z infekcie Covid-19 však nesmie brániť v prístupe k potrebnej zdravotnej starostlivosti. Počas epidémie ostaňte v kontakte so svojim odborným či ošetrujúcim lekárom a naďalej podstupujte potrebnú liečbu a odporúčané preventívne kontroly. Špecialisti ordinujú s upraveným režimom, preto ich najprv kontaktujte telefonicky.